**ţăndări onirice**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu poţi să fii decât ceea ce eşti,

dar întodeauna vei fi mai mult

decât poţi să crezi

............................................

la hotar de paradis

păsări damnate

fac cuiburi

din pene de îngeri căzuţi

cuvioase

fluieră psalmi

aşteptând răbdătoare

mântuirea promisă

dumnezeu ascultă rap

cu ochii pe ceasul stricat

al eternităţii

nu s-a schimbat nimic

curgem toţi resemnaţi

prin avalul destinului

doar uneori

câte un avatar milostiv

trimite bilete de arcă

pe email

nu toată lumea are net